L 109/12 Jurnalul Oficial al Uniunii Europene 26.4.2007 REGULAMENTUL (CE) NR. 452/2007 AL CONSILIULUI din 23 aprilie 2007 de impunere a unei taxe antidumping definitive și de percepere definitivă a taxei provizorii aplicate la importurile de mese de călcat originare din Republica Populară Chineză și din Ucraina CONSILIUL UNIUNII EUROPENE, având în vedere Tratatul de instituire a Comunității Europene, având vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea unor țări care nu sunt membre ale Comunității Europene (!) („regulamentul de bază”), în special articolul 9, având în vedere propunerea înaintată de Comisie în urma consultării comitetului consultativ, întrucât: A. PROCEDURA 1. Măsuri provizorii La 30 octombrie 2006, Comisia a impus, prin Regula- mentul  (CE) nr.  1620/2006 ()  („regulamentul provizoriu”) o taxă antidumping provizorie la importurile în Comunitate de mese de călcat originare din Republica Populară Chineză şși din Ucraina (ţările în cauză). Respectivul regulament a intrat în vigoare la 1 noiem- brie 2006. Se reaminteşte faptul că ancheta privind practicile de dumping şi prejudiciul cauzat a acoperit perioada cuprinsă între 1 ianuarie 2005 şi 31 decembrie 2005 („perioada de anchetă” sau „PA”). Examinarea tendințelor relevante pentru evaluarea prejudiciului a acoperit perioada cuprinsă între 1 ianuarie 2002 şi sfârșitul PA (perioada examinată). 2. Procedura ulterioară Ca urmare a impunerii unei taxe antidumping provizorii la importurile de mese de călcat din țările în cauză, toate părțile au primit o comunicare privind faptele şi consi- derentele esențiale care au stat la baza regulamentului provizoriu („comunicarea provizorie”). Tuturor părţilor li s-a acordat un termen în care au putut să prezinte observații scrise şi orale referitoare la această comunicare. Unele părți interesate au prezentat observații în scris. Acelor părţi care au solicitat în mod expres, li s-a acordat și oportunitatea de a transmite oral observațiile. () JO L 56, 6.3.1995, p. 1. Regulament, astfel cum a fost modificat ultima dată prin Regulamentul (CE) nr. 2117/2005 (O L 340, 23.12.2005, p. 17). () JO L 300, 31.10.2006, p. 13. Comisia a continuat să cerceteze și să verifice toate infor- mațiile pe care le-a considerat necesare pentru concluziile finale. Toate părțile interesate au fost informate cu privire la faptele și considerentele esenţiale pe baza cărora s-a intenționat recomandarea impunerii unei taxe anti- dumping definitive și a perceperii definitive a sumelor reținute prin intermediul taxelor provizorii („comunicarea definitivă”). Părţilor interesate li s-a acordat, de asemenea, o perioadă în decursul căreia au putut să prezinte observații ulterior respectivei comunicări. Observațiile orale şi scrise prezentate de părți au fost luate în consi- derare și, acolo unde a fost cazul, concluziile au fost modificate corespunzător. B. PRODUSUL ÎN CAUZĂ ȘI PRODUSUL SIMILAR 1. Produsul în cauză Se reaminteşte faptul că, aşa cum este prevăzut în consi- derentul 12 din regulamentul provizoriu, produsul în cauză în această procedură îl reprezintă mesele de călcat, cu sau fără suport, cu sau fără absorbție și/sau încălzire  șijsau  suflantă, inclusiv  mânecare,  şi componente esențiale ale acestora, respectiv picioarele, blatul și suportul pentru fierul de călcat fabricate în Republica Populară Chineză și în Ucraina („produsul în cauză”). Una din părți a argumentat că mesele de călcat cu absorbție şi/sau încălzire şijsau suflantă ar trebui excluse din domeniul de aplicare al măsurilor, deoarece aceste modele se vând la un preţ cu amănuntul de minimum 200 EUR, în timp ce prețul cu amănuntul mediu pentru mesele de călcat este de 35 EUR. S-a argu- mentat şi faptul că modelele menționate mai sus se vând adesea consumatorului sub forma unui pachet incluzând un fier de călcat cu aburi, situație în care prețul cu amănuntul mediu este în jur de 500 EUR. În ceea ce priveşte elementul preţ, s-a consemnat că prețurile per se și, în special, preţurile cu amănuntul nu constituie un factor ce trebuie luat în considerare atunci când se stabileşte dacă două sau mai multe tipuri de produse (modele) pot fi considerate ca fiind un singur produs în sensul procedurii de antidumping. În vederea acestui obiectiv se iau în considerare caracteristicile fizice de bază şi modurile de utilizare și, în acest scop, aceste tipuri sunt considerate a fi similare cu cele fără absorbție șilsau încălzire. În ceea ce privește vânzarea cu amănuntul a meselor de călcat împreună cu fiare de călcat sau fiare cu aburi, ancheta a stabilit că o asemenea metodă de vânzare cu amănuntul se foloseşte ocazional pentru toate tipurile diferite de mese de călcat și, în orice caz, prețurile variate ale diverselor combinații nu pot justifica excluderea nici unui tip de masă de călcat din domeniul de aplicare al acestei proceduri.